Hendrik Wüst

Hendrik Josef Wüst (født 1975) er en tysk jurist og politiker (CDU). Han ble den 27. oktober 2021 valgt som den tolvte ministerpresident i den tyske delstaten Nordrhein-Westfalen. Han hadde da fra 2017 vært samferdselsminister i Armin Laschets regjering. Wüst ble den 23. oktober 2021 valgt som leder av CDU i Nordrhein-Westfalen.

Hans politiske karriere så ut til å være over allerede i 2010, like før landdagsvalget. Det ble da kjent at en partifunksjonær hadde tilbudt enkeltpersoner en samtale med ministerpresident Rüttgers, mot solid betaling. Wüst tok ansvaret for dette som ble kalt «Rent a Rüttgers-affæren», og gikk av som generalsekretær. Siden har han arbeidet for et forbund for avisforleggere og har vært lokal leder for den innflytelsesrike CDU-Mittelstandsvereinigung (MIT).

Wüst ble født i byen Rhede, der han i 2021 fremdeles bodde, da med sin ektefelle og deres datter, født i mars 2021.

Referanser

Eksterne lenker 
 
 
 

CDU-politikere
Personer fra Rhede